ศบค. รายงานผู้ติดเชื้อโควิด19 วันนี้ 3,440 ราย เสียชีวิตวันนี้ 31 คน สูงที่สุดตั้งแต่มีผู้ติดเชื้อ ทำให้มีผู้เสียชีวิตสะสม 1,177 คนแล้ว ขณะที่เรือนจำยังมีผู้ติดเชื้อเพิ่ม 189 ราย
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 2,631 ราย ผู้ป่วยยืนยันสะสม 171,979 ราย หายป่วยเพิ่ม 2,493 ราย รวมหายป่วยแล้ว 120,697 ราย รักษาตัวอยู่ที่โรงพยาบาล 50,105 ราย เป็นผู้ป่วยอาการหนัก 1,182 ราย, ใส่เครื่องช่วยหายใจ 376 ราย เสียชีวิตเพิ่ม 31 คน ผู้เสียชีวิตสะสมรวม 1,177 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 4 มิถุนายน 2564 จำนวน 143,116 ราย         ผู้ติดเชื้อที่เพิ่มขึ้น 2,631 ราย เป็นผู้ที่ติดเชื้อในประเทศ 2,391 ราย จากระบบเฝ้าระวังและบริการ 1,306 ราย, จากการค้นหาเชิงรุกในชุมชน 1,085 ราย, จากเรือนจำ 189 ราย, ติดเชื้อจากต่างประเทศ 51 ราย เดินทางจาก โกตดิวัวร์ 1 ราย, แิเควทอเรียลกินี 1 ราย, ซูดาน 1 ราย, อียิปต์ 2 ราย, สหรัฐอาหรับเอมิเรตส์ 2 ราย, กัมพูชา 37 ราย, มาเลเซีย 6 ราย, เมียนมา 1 ราย         ส่วนผู้ได้รับวัคซีนเข็มแรกสะสม 2,727,759 ราย, ผู้ได้รับวัคซีนเข็มที่ 2 แล้ว 1,233,830 ราย      ทั้งนี้ผู้เสียชีวิต 31 คนวันนี้ เป็นชาย 16 คนหญิง 15 คน อายุระหว่าง 17-97 ปี ส่วนใหญ่อยู่ที่กรุงเทพฯ โรคประจำตัวที่เป็นปัจจัยเสี่ยงยังคงเป็นความดันโลหิตสูง เบาหวาน ไขมันในเลือดสูง โรคหลอดเลือดสมอง โรคมะเร็ง โรคหัวใจ ปัจจัยเสี่ยงการติดเชื้อมาจากคนในครอบครัว มีการเดินทางไปในพื้นที่เสี่ยง      สำหรับสถานการณ์ของผู้ติดเชื้อทั่วโลกอยู่ที่ 172.8 ล้านราย เสียชีวิตสะสมทั่วโลก 3.7 ล้านคน สหรัฐอเมริกายังคงมีผู้ติดเชื้อสูงสุด 34 ล้านราย, ตามด้วยอินเดีย 28.5 ล้านราย, บราซิล 16.8 ล้านราย, ฝรั่งเศส 5.6 ล้านราย, ตุรกี 5.2 ล้านราย และประเทศไทย อยู่ในลำดับที่ 80